Mono maakond

**Mono maakond** (*Mono County*) on maakond USA-s California osariigi idaosas. Mono maakond asub Sierra Nevadast idas Yosemite rahvuspargi ja Nevada osariigi vahel. 

Maakonna halduskeskus on Bridgeport. Ainus linn on Mammoth Lakes.

Maakonna pindala on 8110 km². Veepindala on 210 km².  

Elanike arv on 2016. aasta seisuga arvestuslikult 13 981. 2010. aasta rahvaloenduse kohaselt oli elanikke 14 202. See on elanike arvult Californias tagantpoolt viies maakond. Asustustihendus on 1,72 in/km².

Maakonnas asub Mono järv, mis on oluline lindude pesitsuspaik.

Samuti asub maakonnas kullapalavik Bodie kummituslinn.

## Naabermaakonnad
* Inyo maakond (lõunas)  
* Fresno maakond (edelas) 
* Madera maakond (edelas)
* Tuolumne maakond (läänes)
* Alpine'i maakond (loodes)
* Douglase maakond (Nevada) (põhjas)
* Lyoni maakond (Nevada) (kirdes)
* Minerali maakond (Nevada) (idas)
* Esmeralda maakond (kagus)

## Ajalugu

Maakond moodustati 1861. aastal Calaverase, Fresno ja Mariposa maakonna osadest. 1866. aastal liideti osa Mono maakonna territooriumist Inyo maakonnaga.

Maakond on saanud nime Mono järve järgi, mis on omakorda nime saanud Põhja-Ameerika indiaanlaste paiuti suguharu mono rahva järgi. Tolle rahva läänenaabrid jokutsid kutsusid neid nimega *monachie* ('kärbseinimesed'), kuna kärbsevastsed olid nende põhitoiduaine ja kaubaartikkel.

## Rahvastik
### Asulad

* Aspen Springs
* Benton
* Bridgeport
* Chalfant
* Coleville
* Crowley Lake
* June Lake
* Lee Vining
* Mammoth Lakes

* McGee Creek
* Mono City
* Old Mammoth
* Paradise
* Sunny Slopes
* Swall Meadows
* Topaz
* Walker

### 2000. aasta rahvaloenduse andmed

Mono maakonnas oli 12 853 inimest, 5137 leibkonda ja 3143 perekonda.

Rahvastiku tihedus oli 1,5 in/km². 

Elamuühikuid (*housing units*) oli 11 757 (keskmine tihedus 1,5/km²). 

Rassiline koosseis oli järgmine: 
*valgeid 84,2%
*mustanahalisi 0,5%
*põlisameeriklasi 2,4% 
*aasialasi 1,1%
*Vaikse ookeani saarte rassist 0,1%  
*teistest rassidest 9,´5% 
*kahest või enam rassist 2,3%

Ladinaameeriklasi (sõltumata rassist) oli 17,7%.  

5137 leibkonna seas oli 
*28,70% neid, kus oli alla 18-aastasi lapsi; 
*50,60% koos elavaid abielupaare; 
*6,50% neid, kus oli ilma abikaasata naine; 
*38,80% neid, mis ei olnud perekonnad. 

*26,60% kõigist leibkondadest koosnes üksikutest ja 
*4,30% leibkondadest oli mõni üksi elav vähemalt 65-aastane inimene. 

Leibkonnas oli keskmiselt 2,43 inimest ja perekonnas keskmiselt 2,98 inimest.

Elanikud jagunesid ealiselt nii: 
*23,00% alla 18-aastasi; 
*10,30% 18–24-aastasi; 
*33,40% 25–44-aastasi; 
*25,60% 45–64-aastasi; 
*7,60% üle 65-aastasi. 

Ea mediaan oli 36 aastat. 

Iga 100 naissoost inimese kohta tuli 121,80 meessoost inimest. Iga 100 vähemalt 18-aastase naise kohta tuli 126,80 meest.

Leibkonna aastasissetuleku mediaan oli 44 992 dollarit, perekonna sissetuleku mediaan 50 487 dollarit. Meeste sissetuleku mediaan oli 32 600 dollarit, naistel 26 227 dollarit. Sissetulek elaniku kohta oli 23 422 dollarit.  

11,50% elanikkonnast ja 6,30% perekondadest elas allpool vaesuspiiri. Kogu elanikkonnast elas allpool vaesuspiiri 12,20% alla 18-aastasi ja 1,90% üle 65-aastasi.

## Maanteed
* U.S. Route 6
* U.S. Route 395
* State Route 108
* State Route 120
* State Route 167
* State Route 182
* State Route 270

## Kaitsealad
* Inyo metsakaitseala (osa)
* Humboldt-Toiyabe'i metsakaitseala (osa)
* Ansel Adamsi ürgloodusala
* Hooveri ürgloodusala
* John Muiri ürgloodusala
* Mono Lake Tufa State Natural Reserve

USA Ajalooliste Paikade Riikliku Registrisse on kantud Mono maakonnas 5 objekti.

## Viited

## Välislingid

*Mono maakonna koduleht (*inglise keeles*)